section_heading: Djelatnosti AGM-a
paragraph_text: Djelatnost AGM-a je nakladnička i galerijsko-izložbena djelatnost. Višedesetljetno iskustvo u nakladničkoj djelatnosti temelj je rada. Danas dvadesetak specijaliziranih biblioteka predstavlja osnovu nakladničkog programa AGM-a. One obuhvaćaju, kako izdanja koja se bave humanističkim znanostima, tako i beletristiku, publicistiku, raskošne monografije, književna djela za djecu i mlade i slično. Ove knjige, kao i izdanja drugih hrvatskih nakladnika, mogu se nabaviti u AGM-ovim prodajnim mjestima: knjižara AGM Teslina 7, knjižara i papirnica Importanne, Trg A. Starčevića bb i u AGM-ovoj web-knjižari. Uz nakladničku djelatnost, važnu ulogu u kulturnom životu grada imaju i dvije AGM-ove galerije, Art Point Centar u Gundulićevoj 21, te Galerija Nova u Teslinoj 7, koje su otvorene ne samo afirmiranim umjetnicima nego i onima koji tek traže svoje mjesto na hrvatskoj likovnoj sceni. Art Point Centar svima onima koji se bave likovnom umjetnošću nudi sav potreban materijal, od kistova, umjetničkog pribora i platna, do boja i vrhunskog papira.